CELEX: 62019TN0147
Language: hu
Date: 2019-03-06 00:00:00
Title: T-147/19. sz. ügy: 2019. március 6-án benyújtott kereset — Flovax kontra EUIPO — Dagniaux és Gervais Danone (GLACIER DAGNIAUX DEPUIS 1923)

29.4.2019   
            
            
               HU
            
            
               Az Európai Unió Hivatalos Lapja
            
            
               C 148/62
            
         
      2019. március 6-án benyújtott kereset — Flovax kontra EUIPO — Dagniaux és Gervais Danone (GLACIER DAGNIAUX DEPUIS 1923)
      (T-147/19. sz. ügy)
      (2019/C 148/62)
      A keresetlevél nyelve: francia
      
         Felek
      
      
         Felperes: Flovax Sàrl (Doncols, Luxemburg) (képviselő: C.-S. Marchiani ügyvéd)
      
         Alperes: az Európai Unió Szellemi Tulajdoni Hivatala (EUIPO)
      
         A másik fél a fellebbezési tanács előtti eljárásban: Dagniaux (Roubaix, Franciaország), Compagnie Gervais Danone (Párizs, Franciaország)
      
         Az EUIPO előtti eljárás adatai
      
      
         A vitatott védjegy bejelentője: a a fellebbezési tanács előtti eljárásban részt vevő másik fél, a Compagnie Gervais Danone
      
         A vitatott védjegy: a „szöveg és festék: 302. sz. Pantone kék, háttér: 1205c. sz. Pantone (krém)” színű GLACIER DAGNIAUX DEPUIS 1923 európai uniós ábrás védjegy — 896 480. sz. európai uniós védjegy
      
         Az EUIPO előtti eljárás: törlési eljárás
      
         A megtámadott határozat: az EUIPO első fellebbezési tanácsának 2018. május 18-án hozott határozata (R 2210/2016-1. és R 2211/2016-1. sz. ügy)
      
         Kereseti kérelmek
      
      A felperes azt kéri, hogy a Törvényszék:
      
                  —
               
               
                  változtassa meg az EUIPO első fellebbezési tanácsának 2018. május 18-án hozott határozatát (R 2210/2016-1. és R 2211/2016-1. sz. ügy);
               
            
                  —
               
               
                  nyilvánítsa a FLOVAX által az Európai Unió Szellemi Tulajdoni Hivatala fellebbezési tanácsához benyújtott R 2211/2016-1. sz. keresetet elfogadhatónak;
               
            
                  —
               
               
                  helyezze hatályon kívül a törlési osztály által a Compagnie Gervais Danone 2015. október 22-én benyújtott, megszűnés megállapítása iránti kérelmet követően az európai uniós védjegyrendelet 55. cikkének (1) bekezdése alapján hozott 10417. C. sz. határozatát;
               
            
                  —
               
               
                  kötelezze a Compagnie Gervais Danone-t arra, a védjegyjogosultnak fizesse meg a törlési díjat és a képviseletnek az európai uniós védjegyrendelet 94. cikkében meghatározott legmagasabb díj figyelembevételével megállapított költségeit.
               
            
         Jogalap
      
      
                  —
               
               
                  Az (EU) 2017/1001 európai parlamenti és tanácsi rendelet 70. cikkének megsértése;
               
            
                  —
               
               
                  a kontradiktórius eljárás elvének megsértése;
               
            
                  —
               
               
                  a fellebbezési tanács általi téves jogalkalmazás, amikor e tanács az elé terjesztett fellebbezés elfogadhatatlanságának feltételeit értékelte.